روسیانین خاریجی ایشلر باخانی سرگئی لاوروو، باتینین، اوکراینانین دونباس و دیگر بؤلگه‌لرین‌ده دینج اهالینین اؤلوموندن مسئول اولدوغونو سؤیله‌دی.
ویتنامین باشکندی هانوی‌دا سفرده اولان سرگئی لاوروو، ویتنامین خاریجی ایشلر باخانی بوئی تانح سون ایله گؤروشمه‌سیندن سونرا ژورنالیستلرین سواللارینی جاوابلاندیردی.
باتی اؤلکه‌لرینین اوکرایناداکی ساواش سببی ایله روسیایا قارشی تحریم تطبیق ائتدیگینه دقت چکن لاوروو، ویتنامین سؤزوگئدن تحریملره قاتیلمادیغینی و بونا دگر وئردیکلرینی بیلدیردی.
روسیانین بلگورود و کورسک شهرلرینه سالدیریلاری مسئله‌سینه ده توخونان لاوروو، اوکراینا رهبرلیگینین،
"روسیا اوردوسونون اوکراینایا باتیلی اؤلکه‌لر طرفیندن سلاح داشینماسینی دوردورماق اوچون اؤز شهرلرینی ووردوغو" یولونداکی آچیقلامالارینی دیرلندیررک،
"یالان دانیشیرلار. بونونلا باغلی اولقولار معلوم‌دور و بو اولقولار، هر گون روسیا ساوونما باخانلیغی طرفین‌دن سونولور" دئدی.
روس باخان،
"باتی اؤزللیکله دونباس بؤلگه‌سینده و اوکراینانین دیگر بؤلگه‌لرین‌ده دینج اهالینین اؤلوموندن سوروملو اولدوغونو بیلمه‌لیدیر. کیئو، باتیین تداروک ائتدیگی سلاحلاردان بورادا قورخوتما واسطه‌سی کیمی دینج خالقا قارشی ایستیفاده ائدیر. بو، دؤولت تروریزمیدیر" ایفاده‌لرینی ایشلتدی.
